**Fogalomtár**

**TARTALOMJEGYZÉK**

[ÁGAZATI ALAPOKTATÁS 2](#_Toc98745866)

[ÁGAZATI ALAPVIZSGA 2](#_Toc98745867)

[AKKREDITÁLT VIZSGAKÖZPONT 2](#_Toc98745868)

[FELNŐTTKÉPZÉSI TEVÉKENYSÉG 3](#_Toc98745869)

[FELNŐTTKÉPZÉSI SZERZŐDÉS 3](#_Toc98745870)

[KÉPESÍTŐ VIZSGA 3](#_Toc98745871)

[KÉPZÉSI ÉS KIMENETI KÖVETELMÉNY 3](#_Toc98745872)

[PROGRAMKÖVETELMÉNY 3](#_Toc98745873)

[PROGRAMTANTERV 5](#_Toc98745874)

[RÉSZSZAKMA 5](#_Toc98745875)

[RÉSZSZAKMÁRA FELKÉSZÍTŐ SZAKMAI OKTATÁS 5](#_Toc98745876)

[SZAKGIMNÁZIUM 5](#_Toc98745877)

[SZAKIRÁNYÚ OKTATÁS 5](#_Toc98745878)

[SZAKKÉPZÉS 5](#_Toc98745879)

[SZAKMAI OKTATÁS 6](#_Toc98745880)

[SZAKMAI KÉPZÉS 6](#_Toc98745881)

[SZAKMAI PROGRAM 6](#_Toc98745882)

[SZAKMAI VIZSGA 6](#_Toc98745883)

[SZAKMAJEGYZÉK 7](#_Toc98745884)

[TANULÁSI EREDMÉNY 7](#_Toc98745885)

[TANULÓI JOGVISZONY 7](#_Toc98745886)

|  |  |
| --- | --- |
| Fogalom | ***DEFINÍCIÓ*** |
| Ágazati alapoktatás1Szkt. 74. § | A szakképző intézményben (szakképző iskolában vagy technikumban) a szakirányú oktatást megelőzően ágazati alapoktatás folyik. Az ágazati alapoktatás magában foglalja az adott ágazat közös szakmai tartalmait a képzési és kimeneti követelményekben meghatározottak szerint. Az ágazati alapoktatást a szakképző intézményben kell megszervezni, a szakképző iskolai oktatás 9. évfolyamán, a technikumi oktatás 9. és 10. évfolyamán, érettségire épülő 2 éves szakmaszerzés esetén a képzés első félévében. Követelményeit a képzési és kimeneti követelmény határozza meg. Az ágazati alapoktatás ágazati alapvizsgával zárul. |
| Ágazati alapvizsgaSzkt. 91. § | Az ágazati alapvizsga állami vizsga, amely a tanulónak, illetve a képzésben részt vevő személynek az adott ágazatban történő munkavégzéshez szükséges szakmai alaptudását és kompetenciáit országosan egységes eljárás keretében méri. A tanuló, illetve a képzésben részt vevő személy az ágazati alapoktatás elvégzését követően tehet ágazati alapvizsgát. Az ágazati alapvizsga az adott ágazatba tartozó valamennyi szakma tekintetében azonos szakmai tartalmát a képzési és kimeneti követelmények határozzák meg. A szakképző intézmény által szervezett ágazati alapvizsgát a szakképző intézmény oktatóiból és az elnökből álló vizsgabizottság előtt kell letenni. A vizsgabizottság elnökét a szakképző intézmény székhelye szerint illetékes területi gazdasági kamara delegálja. Megszervezésére a tanulmányok alatti vizsga szabályait kell alkalmazni.  |
| akkreditált vizsgaközpontSzkt. 14. §.Szkt. 125. § (9) bekezdés | Szakma megszerzésére irányuló szakmai vizsgát, illetve szakmai képzéshez kapcsolódóan megszerezhető szakképesítés megszerzésére irányuló képesítő vizsgát a nemzeti akkreditálásról szóló törvény szerinti akkreditáló szerv által személytanúsító szervezetként akkreditált vizsgaközpontban lehet letenni. Szakképző intézmény 2025. december 31-éig akkreditált vizsgaközpont státusz nélkül is szervezhet szakmai vizsgát a szakképzési törvényben meghatározott feltételekkel.   |

#

|  |  |
| --- | --- |
| felnőttképzési tevékenységFktv. 1. § | Célirányosan kompetenciakialakításra vagy -fejlesztésre irányuló és szervezetten megvalósuló - a köznevelési intézmény, a szakképző intézmény, illetve törvényben meghatározott oktatási és tehetséggondozó intézmény alapfeladatába vagy a felsőoktatási intézmény alaptevékenységébe nem tartozó - oktatás és képzés- üzletszerű gazdasági tevékenység keretében vagy nem üzletszerű gazdasági tevékenység esetén térítés ellenében vagy a 2/A. § (2) bekezdés b) pontja szerinti felnőttképzési tevékenységként,- ingyenesen és a képzésben részt vevő személyekről a felnőttképző által a felnőttképzési törvénnyel összhangban, - legalább a képzésben részt vevő személy természetes személyazonosító adataira kiterjedően - egyedi azonosításra és annak ellenőrizhetőségére alkalmas módon, bármilyen formában vezetett nyilvántartás mellett, vagy- belső képzéskénttörténő megszervezése. |
| felnőttképzési szerződésFktv. 13. §; vhr. 21.2 § | A felnőttképző és a képzésben résztvevő felnőtt által kötött szerződés, a felnőttképzési jogviszony alapja. Kötelező tartalmi elemeit az Fktv. vhr. 21. §-a határozza meg. Bejelentés alapján folyó felnőttképzés esetében a felnőttképzési szerződést nem kötelező írásban megkötni, a felnőttképzési jogviszony létrejöhet szóban vagy ráutaló magatartással.Engedély alapján folyó felnőttképzés esetében a felnőttképzési szerződést írásban kell megkötni.  |
| Képesítő vizsgaSzkt. 15. § (2) bekezdés | Állami vizsga, amely a szakképesítésre felkészítő szakmai képzés során elsajátított, a programkövetelményben meghatározott kimeneti követelményeket országosan egységes eljárás keretében méri. A képesítő vizsgát akkreditált vizsgaközpontban kell letenni. Eredményes képesítő vizsga esetén képesítő bizonyítványt kap a vizsgázó, amely államilag elismert, önálló végzettségi szintet nem biztosító szakképesítést tanúsít.  |
| képzési és kimeneti követelmény Szkt. 8. § (1) bekezdés | A szakmajegyzékben szereplő szakmák kimeneti – tanulási eredmény alapú – követelményeit és vizsgakövetelményeit tartalmazó, a szakképzésben kötelezően alkalmazandó dokumentum. A képzési és kimeneti követelmények elérhetősége: https://szakkepzes.ikk.hu/kkk-ptt |
| ProgramkövetelménySzkt. 13. § | A szakképesítés megszerzésére irányuló szakmai képzés – tanulási eredmény alapú – kimeneti követelményeit és a képesítő vizsga követelményeit tartalmazó, a szakképzésben kötelezően alkalmazandó dokumentum, a felnőttképzési program alapja.  |

#

|  |  |
| --- | --- |
| ProgramtantervSzkt. vhr. 13. §3 | A szakmajegyzékben szereplő szakmára felkészítő szakmai oktatás tantárgyait, témaköreit és óraszámát szabályozó dokumentum. A programtantervek elérhetősége: https://szakkepzes.ikk.hu/kkk-ptt |
| RÉSZSZAKMASzkt. 11. § (1) bekezdés | A szakmának a képzési és kimeneti követelményekben meghatározott olyan önállóan elkülöníthető része, amely legalább egy munkakör betöltéséhez szükséges kompetenciák megszerzését teszi lehetővé. |
| RÉszszakmára felkészítő szakmai oktatásSzkt. 15. § (1) bekezdés | Részszakmára felkészítő szakmai oktatás műhelyiskolában, szakképző intézményben és Fktv. szerinti engedéllyel rendelkező felnőttképzési intézményben folyhat. A részszakma kimeneti – tanulási eredmény alapú – követelményeit és vizsgakövetelményeit a kapcsolódó szakma képzési és kimeneti követelménye tartalmazza. A részszakma megszerzéséről kiállított szakmai bizonyítvány államilag elismert alapfokú végzettséget és szakképesítést tanúsít és legalább egy munkakör betöltésére képesít. |
| szakgimnázium2011. évi CXC. törvény a nemzeti köznevelésről 12. §. (1) bekezdés | Köznevelési intézmény, 2020. szeptembertől az öt évfolyammal működő, művészeti, pedagógiai, illetve közművelődési képzést folytató nevelési-oktatási intézményt jelöli. A szakgimnázium érettségi végzettség és a szakképzési törvény szerinti szakképesítés megszerzésére készít fel.  |
| Szakirányú oktatásSzkt. 76. § | A tanuló, illetve a képzésben részt vevő személy a szakirányú oktatásbana) a szakképző intézményben vagyb) szakképzési munkaszerződéssel a duális képzőhelyenvehet részt. A szakirányú oktatás a tanítási évben teljesítendő oktatásból és a tanítási éven kívüli egybefüggő gyakorlatból vagy a szakképzési munkaszerződés hatálya alatt teljesítendő oktatásból és gyakorlatból áll. Követelményeit a képzési és kimeneti követelmény határozza meg.  |
| szakképzésSzkt. 8. § (1) bekezdés | A szakképzés felsőfokú szakképzettséget nem igénylő munkakör betöltéséhez vagy tevékenység végzéséhez szükségesa) szakmára felkészítő szakmai oktatás ésb) szakképesítésre felkészítő szakmai képzés. |

#

|  |  |
| --- | --- |
| szakmai oktatásSzkt. 19-21. § | Felsőfokú szakképzettséget nem igénylő munkakör betöltéséhez vagy tevékenység végzéséhez szükséges – a szakmajegyzékben szereplő – szakmára történő felkészítés. Szakmai oktatást kizárólag szakképző intézmény (szakképző iskola vagy technikum) folytathat. A szakmai oktatás – tanulási eredmény alapú – kimeneti követelményeit és a szakmai vizsga követelményeit a képzési és kimeneti követelmények tartalmazzák. A szakmai oktatásban 25 éves korig tanulói jogviszonyban, 25 éves kor felett felnőttképzési jogviszonyban lehet részt venni. 2 szakma megszerzése ingyenes (felnőttkorban is).  |
| szakmai képzésSzkt. 8. §, 13. §.  | Felsőfokú szakképzettséget nem igénylő munkakör betöltéséhez vagy tevékenység végzéséhez szükséges szakképesítésre történő felkészítés. Szakmai képzést szakképző intézmény (Fktv. szerinti engedély nélkül) és felnőttképző végezhet Fktv. szerinti engedély birtokában. A szakmai képzés tanulási eredmény alapú követelményeit és a képesítő vizsga követelményeit a programkövetelmény tartalmazza. A szakmai képzés eredményes elvégzéséről a felnőttképző tanúsítványt állít ki. A tanúsítvány a képesítő vizsgára történő jelentkezés feltétele. A képesítő vizsgát akkreditált vizsgaközpontban kell letenni. Eredményes képesítő vizsga esetén képesítő bizonyítványt kap a vizsgázó, amely államilag elismert, önálló végzettségi szintet nem biztosító szakképesítést tanúsít. 1 szakképesítés megszerzése szakképző intézményben folyó szakmai képzésben ingyenes. |
| szakmai programSzkt. 8. §, 13. §. | A szakképző intézményben az oktató-nevelő munka az adott szakma képzési és kimeneti követelménye, valamint programtanterve alapján kidolgozott szakmai program alapján folyik. A szakmai programot a szakképző intézmény dolgozza ki A szakmai programnak négy nagy tematikai egysége van:* Nevelési Program
* Oktatási Program
* Egészségfejlesztési Program
* Képzési Program
 |
| Szakmai vizsgaSzkt. 93. § | Állami vizsga, amely a szakirányú oktatás során megtanult, a képzési és kimeneti követelményekben az adott szakmára speciálisan előírt szakmai tanulási eredmények elsajátítását országosan egységes eljárás keretében méri. A szakmai vizsgát akkreditált vizsgaközpontban kell letenni.  |
| szakmajegyzékSzkt. 10. §. | A kizárólag szakképző intézményben szakmai oktatás keretében elsajátítható szakmákat tartalmazó jegyzék, amelyet a 12/2020. kormányrendelet 1. sz. melléklete tartalmaz |
| tanulási eredmény | A tanulási eredmények egy adott szakterület eredményes és autonóm műveléséhez szükséges kimeneti követelményeket határozzák meg.Arra vonatkozó megállapítások, elvárások (követelmények), hogy a tanuló vagy képzésben résztvevő a szakmai oktatás, illetve szakmai képzés vagy annak egy szakaszának az elvégzésével* milyen (szakmai) feladatok/tevékenységek ellátására lesz képes,
* ezeket a feladatokat/tevékenységeket milyen önállósági és felelősségi szinten képes ellátni,
* ezeknek a feladatoknak/tevékenységeknek az eredményes és hatékony ellátásához milyen szintű és összetettségű tudással rendelkezik,
* milyen – az eredményes munkavégzéshez szükséges – attitűdök jellemzik.
 |
| tanulói jogviszonySzkt. 53. §. (1), (2) bekezdés | A szakképző intézmény és a tanuló között létrejött jogviszony. Tanulói jogviszony tanköteles kiskorúval, továbbá a nappali rendszerű szakmai oktatásban részt vevő tanulóval hozható létre annak a tanévnek az utolsó napjáig, amelyikben a tanuló a huszonötödik életévét betölti.  |